ALLAH RƏHMƏT ELƏSİN NURÜZLÜ ANAYA!

Neçə ki, var idin, dünya yar idi,

Fələk hiss elədi, bildi , ay ana!

Neçə ki, var idin, dünya var idi,

Səninlə iç dünyam öldü, ay ana!

Neçə ki, var idin, şaddı ürəklər,

Yaman mehribandı oğulun, qızın!

Sən getdin zəhəri daddı ürəklər,

Soyuğu, sazağı görməsin üzün!

Neçə ki, var idin, quru nəfəsin,

Məlhəmdi bizlərə dosta, yoldaşa.

Apardın özünlə yaşam həvəsin,

Mehrimiz salmışıq qranit daşa!

Neçə ki, var idin, o , kiçik otaq,

Bizlərə behiştdi, cənnətdi, ana!

İndisə torpaqdı yatdığın yataq,

Oğlun yox, qızın yox, dönsən hayana!

Neçə ki, sağ idin sənə qaçardı,

Sənin tək oğlunun qoxuyanı yox!

Şirin kəlmələrin könlün açardı,

Nəzər duasını oxuyanı yox!

Neçə ki, var idin nurlu gözlərin,

Yoluma mayakdı, işıqdı, ana!

Qanundu, yasaydı müdrik sözlərin,

Təvəkkül önündə uşaqdı, ANA!

Görüşlü MƏMMƏDOV